Z A P I S N I K

31. sjednice Vijeća Mjesnog odbora Gračani,
održane u ponedjeljak, 21. prosinca 2023. u
objektu MO Gračani, Isce 15, s početkom u 18:00 sati



NAZOČNI ČLANOVI VIJEĆA:
Mirjana Štengl, Ines Udodovsky, Zdenka Novak, Mirna Varga, Luka Perić, Tomislav Čegelj

ODSUTAN VIJEĆNIK: 
Mladen Sabljić

Predsjedava: Mirjana Štengl
Zapisnik vodi: Mirna Varga

Predsjednica konstatira da je prisutan dovoljan broj članova Vijeća MO te da Vijeće može pravovaljano odlučivati, otvara 31. sjednicu Vijeća Mjesnog odbora Gračani te konstatira da je zapisnik 30. sjednice vijeća jednoglasno usvojen.



DNEVNI RED

1. [bookmark: _Hlk144317525]Plan MKA MO Gračani za 2024. godinu 
2. Financijski plan MO Gračani za 2024. godinu 
3. Odluka – sanacija pruge Mihaljevac - Gračansko Dolje
4. Prijedlog o rasporedu sredstava za aktivnosti u M. O.
5. Zahtjev za korištenje prostora
6. Tekuća problematika
7. Pitanja, prijedlozi i obavijesti


Ad 1 Problem – Plan MKA MO Gračani za 2024. godinu

Predsjednica nas izvješćuje da baš nema velikih promjena u novom planu komunalnih akcija, ali ima stvari koje će ići redovno po planu. Sve što nije napravljeno ove godine će biti prebačeno na ured mjesne samouprave. Ono što vijeće MO mora učiniti je da izglasamo dio koji se odnosi na asfalterski program. Obaviješteni smo da ide u obnovu ulica Majcenov put, gornji dio ulice.
Od svih MO u GČ Podsljeme, Gračani su dobili najveća sredstva. Svi vijećnici su jednoglasno izglasali asfalterski plan za 2024. i odredili da je Majcenov put prioritet za asfaltiranje.
Suglasni smo i da u asfaltiranje idu ulice: Ivanov put, Gračanske stube, Gračansko šetalište, Šušnjevec. Sve što je prebačeno s 23. na 24. godinu će na sebe preuzeti mjesna samouprava.


Ad 2 – Financijski plan MO Gračani za 2024. godinu

Financijski plan ukratko predstavljen od strane predsjednice te je jednoglasno usvojen.

Ad 3 – Odluka – sanacija pruge Mihaljevac - Gračansko Dolje

Predsjednica je obavijestila prisutne članove vijeća MO da se neće ići u kompletnu sanaciju pruge, već će ići samo onaj dio gdje su kuće najbliže uz tramvajsku prugu, a koji dio je na potezu prve stanice u smjeru Mihaljevac - Dolje. Predsjednica nas je također izvijestila da je bila na zadnjem vijeću GČ te da joj je rečeno da neće biti moguće izvršiti kompletnu sanaciju pruge, već je za iduće godine realno i moguće jedino učiniti sanaciju na prethodno spomenutom dijelu pruge, onom gdje živi stanovništvo najviše pogođeno lošim izvođenjem obnove pruge prije nekoliko godina jer su te kuće one koje doživljavaju najviše vibracija uslijed vožnje tramvaja. Vijećnik Čegelj kaže da je suglasan sa sanacijom, ali da opravdanje VGČ da se treba sanirati samo ovaj prvi dio pruge gdje su kuće najbliže uz prugu ne stoji jer i na drugim dionicama pruge postoje kuće koje su blizu pruge. Vijeće MO izražava prigovor na zaključak VGČ o saniranju samo dijela pruge jer smatramo da je prugu potrebno sanirati cijelom dužinom, međutim pristajemo da iduće godine bude izvršena barem djelomična sanacija. Mišljenja smo kako blizina kuća nije validan argument za opravdanje djelomične sanacije, budući da je trebalo napraviti studiju i sagledati gdje je najveća trešnja kako bi se sanacija napravila ispravno.


Ad 4 – Prijedlog o rasporedu sredstava za aktivnosti u M. O.

Predsjednica nas je izvijestila o odobrenim financijskim sredstvima koja MO ima na raspolaganju za nabavku određene opreme, odnosno za organizaciju aktivnosti u MO. Na raspolaganju je 4000 EUR, ali je rečeno kako u startu možemo računati sa 360 EUR manje koji odlaze na vijence godišnje, tako da ostaje oko 3600 EUR koje MO može iskoristiti za svoje potrebe – aktivnosti, materijale. Suglasni smo da do iduće sjednice svatko osmisli svoj prijedlog pa zajednički donesemo odluku o trošenju sredstava za 2024. godinu.


Ad 5 – Zahtjev za korištenje prostora

Gđa. Zrinka Herak Perović pruža logopedske usluge i traži iste termine u istoj prostoriji MO koje je dosad također imala na raspolaganju za pružanje svojih usluga. Vijećnici jednoglasno podržali prijedlog i odobrili zahtjev za korištenje prostora. 


Ad 6 –  Tekuća problematika

Vijećnik Perić ponovno spominje ogledalo na Bliznecu koje još uvijek nije postavljeno, a traženo je kontinuirano kroz 2023. godinu. Vijećnici su suglasni da se ponove svi zaključci koje smo ove godine izglasali, a nisu se realizirali. Želimo da se za sve zaključke pošalju požurnice.


Ad 7 - Pitanja, prijedlozi i obavijesti

Za ovu točku dnevnog reda nije bilo nikakvih komentara.





Sljedeća sjednica će se održati 26.01.2024.
Sjednica završila u 19.00 sati.

KLASA: 024-08/23-003/2533
URBROJ: 251-13-11-2/003-23-2
Zagreb, 21. prosinca 2023.


Zapisnik obradila: Mirela Gašpert Bertić


Zapisničarka: Mirna Varga                          Predsjednica MO Gračani: Mirjana Štengl


